[{"text_idx": "#000002", "text": "Arloesedd trefol yng Nghanada: rhai gwersi"}, {"text_idx": "#000005", "text": "\u201cMae datblygiadau cyfredol o ran arloesedd trefol yn cynnig cyfleoedd ond gallai fod angen ffyrdd newydd o feddwl a gweithredu.\u201d"}, {"text_idx": "#000006", "text": "Mae prifddinas Canada a\u2019i chymydog deheuol yn enghreifftiau addas am fod y ddwy\u2019n ceisio datblygu \u201cllwyfannau arloesedd trefol\u201d."}, {"text_idx": "#000007", "text": "Mae hyn yn cynnwys cyfuniad o actorion \u2013 gan gynnwys bwrdeistrefi, asiantaethau cyhoeddus, prifysgolion, colegau, cwmni\u0308au a deorfeydd \u2013 yn cydweithio i lunio \u201cecosystem arloesedd\u201d leol."}, {"text_idx": "#000008", "text": "Mae ecosystem arloesedd yn disgrifio\u2019r nifer fawr a natur amrywiol y cyfranogwyr ac adnoddau sydd eu hangen ar arloesedd, ac fe\u2019i mawrygir gan Lywodraeth y DU drwy ei Strategaeth Ddiwydiannol a UK Research and Innovation drwy\u2019r Gronfa Cryfder mewn Lleoedd."}, {"text_idx": "#000009", "text": "Effaith gymdeithasol a gwerth cyhoeddus"}, {"text_idx": "#000010", "text": "Fel Prifysgol mae angen i ni barhau i ddatblygu ein \u2018cysylltedd\u2019 gyda\u2019n rhanbarth, gweithredu\u2019n strategol i ddatblygu partneriaethau allweddol a hefyd buddsoddi mewn ffyrdd sy\u2019n hwyluso ymwneud ar lawr gwlad gan ein myfyrwyr a\u0302\u2019n dinasyddion lleol."}, {"text_idx": "#000011", "text": "Ceir datblygiadau addawol \u2013 o fewn y brifysgol ac yn ein trafodaethau gyda phartneriaid allanol, gan gynnwys ein cyngor dinesig cartref a Dinas-Ranbarth Caerdydd."}, {"text_idx": "#000012", "text": "Mae angen i ni barhau i ddatblygu ac ehangu\u2019r rhain mewn modd strategol, wrth i ni gysylltu a siarad a\u0302\u2019n prif bartneriaid, gan ddechrau gyda\u2019n partneriaid sector cyhoeddus \u201ctirwedd\u201d yn Llywodraeth Cymru, y GIG a BBC Cymru."}, {"text_idx": "#000013", "text": "Mae\u2019r ail wers yn edrych ar y ffordd mae ymwneud a\u0302\u2019r ecosystem arloesedd yn derbyn cefnogaeth y corff myfyrwyr. Un o\u2019r enghreifftiau rydym ni wedi\u2019i chanfod yw Labordy Arloesedd Cymdeithasol Algonquin College."}, {"text_idx": "#000014", "text": "Gallai datblygu rhywbeth tebyg yng Nghaerdydd greu rhwydwaith ar draws y brifysgol fyddai ar gael i bob coleg ac ysgol ble mae myfyrwyr yn cyfrannu syniadau i amcanion cenhadaeth ddinesig a gwerth cyhoeddus y brifysgol."}, {"text_idx": "#000016", "text": "byddai\u2019n manteisio ar egni creadigol ein myfyrwyr;\nbyddai\u2019n creu cyfleoedd rhyngddisgyblaethol i fyfyrwyr ar draws y brifysgol gyfarfod a gweithio ar draws ysgolion;\nbyddai\u2019n ddull hynod weladwy i\u2019r brifysgol ymgysylltu a\u0302 pharti\u0308on allanol yn y sectorau cyhoeddus, preifat a thrydydd sector, gan gyfoethogi effaith gymdeithasol a gwerth cyhoeddus."}, {"text_idx": "#000017", "text": "Y goblygiadau i\u2019r Ddinas-Ranbarth a Chymru\u2019n ehangach yw bod safbwynt \u2018ecosystem arloesedd ranbarthol\u2019 yn gallu helpu i feddwl yn fwy uchelgeisiol ac mewn termau mwy cyfannol."}, {"text_idx": "#000018", "text": "Mae\u2019r Ddinas-Ranbarth yn cynnig cyfle i feddwl a chynllunio ar lefel fwy uchelgeisiol ac integredig."}, {"text_idx": "#000019", "text": "Mae angen i ni fanteisio ar y cyfle a gyflwynir gan y llinellau cyfathrebu byr mewn cenedl fach a sicrhau ein bod yn gallu gweithredu\u2019n gyflym ac ar y cyd a\u0302\u2019n partneriaid allweddol pan fydd cyfleoedd yn codi."}, {"text_idx": "#000020", "text": "Mae cyfleoedd cyllido cyfredol fel Cronfa Her y Strategaeth Ddiwydiannol a\u2019r Gronfa Cryfder mewn Lleoedd yn cynnig cyfleoedd (yn wir yn galw) am ymagwedd gydweithredol a strategol."}, {"text_idx": "#000021", "text": "Yr her yw datblygu ffyrdd o weithredu sy\u2019n cyflawni ar y potensial mae ymagwedd o\u2019r fath yn ei gynnig."}, {"text_idx": "#000025", "text": "Bwlch Cyflog rhwng y Rhywiau"}, {"text_idx": "#000027", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]